Ehdotus: neuvoston asetus lentokiellon käyttöönottamisesta Euroopan yhteisön ja Jugoslavian liittotasavallan alueiden välillä annetun asetuksen (EY) N:o 1064/1999 muuttamisesta /* KOM/99/0466 lopull. */





Ehdotus: NEUVOSTON ASETUS lentokiellon käyttöönottamisesta Euroopan yhteisön ja Jugoslavian liittotasavallan alueiden välillä annetun asetuksen (EY) N:o 1064/1999 muuttamisesta (komission esittämä) PERUSTELUT Euroopan unioni on ottanut käyttöön useita Jugoslavian liittotasavallan vastaisia taloudellisia pakotteita kestävän ratkaisun saavuttamiseksi Kosovon kriisissä. Vaikka lopullista ratkaisua ei vielä ole saavutettu, Kosovon maakunnassa ja Montenegron tasavallassa tapahtunut kehitys viittaisivat tarpeeseen poistaa lentokielto näiden kahden Jugoslavian liittotasavallan alueen osalta tekeillä olevien poliittisten ja taloudellisten uudistusten tukemiseksi. Tällä komission ehdotuksella neuvoston asetukseksi on tarkoitus poistaa lentokielto Kosovon maakunnan ja Montenegron tasavallan osalta. Jotta näillä poistoilla ei kuitenkaan vähennettäisi Jugoslavian liittotasavallan muiden alueiden osalta voimaan jäävien kieltojen vaikutusta, ehdotetaan säännöksiä tällaisen riskin välttämiseksi. Ehdotus: NEUVOSTON ASETUS lentokiellon käyttöönottamisesta Euroopan yhteisön ja Jugoslavian liittotasavallan alueiden välillä annetun asetuksen (EY) N:o 1064/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon ... päivänä syyskuuta 1999 vahvistetun yhteisen kannan 1999/ /YUTP, jonka neuvosto on hyväksynyt Euroopan unionista tehdyn sopimuksen 15 artiklan perusteella ja jolla muutetaan yhteistä kantaa 1999/273/YUTP Jugoslavian liittotasavaltaa koskevasta öljyn ja öljytuotteiden toimittamis- ja myyntikiellosta sekä yhteistä kantaa 1999/318/YUTP Jugoslavian liittotasavaltaa koskevista rajoittavista lisätoimenpiteistä, ottaa huomioon komission ehdotuksen, sekä katsoo seuraavaa: (1) Jugoslavian liittotasavaltaa koskeva kehitys mahdollistaa asetuksella (EY) N:o 1064/1999 käyttöön otetun lentokiellon osittaisen poistamisen. (2) (2) Lentokiellon osittainen poistaminen ei saa haitata asetuksen (EY) N:o 1064/1999 soveltamista Jugoslavian liittotasavaltaan muilta osin, ON ANTANUT TÄMÄN ASETUKSEN: 1 artikla Muutetaan asetus (EY) N:o 1064/1999 seuraavasti: 1. Lisätään seuraava artikla: " 3a artikla Sen estämättä, mitä 1 ja 2 artiklassa säädetään, komission asetuksen (EY) N:o 1520/1999 [1] liitteessä luetellut toimivaltaiset viranomaiset voivat myöntää luvan yksittäisille lennoille tai lentosarjoille siviili-ilma-aluksilla, sellaisena kuin ne määritellään 1 artiklan c kohdassa, Euroopan yhteisön ja Jugoslavian liittotasavallan välillä edellyttäen, että [1] EYVL L 177, 13.7.1999, s. 10. (a) näillä lennoilla käytettävät ilma-alukset eivät ole rekisteröityjä Jugoslavian liittotasavallassa ja että niillä eivät liikennöi jugoslavialaiset liikenteenharjoittajat, sellaisina kuin ne määritellään 1 artiklan a kohdassa, Montenegro Airlines -lentoyhtiötä lukuun ottamatta; (b) laskeutumis- tai lähtöpaikka Jugoslavian liittotasavallassa sijaitsee ainoastaan Montenegron tasavallassa tai Kosovon maakunnassa; (c) jos lento suuntautuu Kosovon maakuntaan tai sen lähtöpaikka on siellä, kyseisten lentojen tavanomaista toteuttamista varten tarvittavista olennaisista palveluista maksetaan ainoastaan kyseisten palvelujen toimittajille ja tällaisten maksujen määrä vastaa keskimääräisiä maksuja, joita näihin palveluihin sovellettiin 19 päivää kesäkuuta 1999 edeltäneiden kuuden kuukauden aikana, ja niitä sovelletaan syrjimättömällä tavalla; (d) jos lento suuntautuu Montenegron tasavaltaan tai sen lähtöpaikka on siellä, kyseisten lentojen tavanomaista toteuttamista varten tarvittavista olennaisista palveluista maksetaan Montenegron tasavallan toimivaltaisille viranomaisille, jotka on lueteltu tämän asetuksen liitteessä, siten, että tällaisten maksujen määrä vastaa keskimääräisiä maksuja, joita näihin palveluihin sovellettiin 19 päivää kesäkuuta 1999 edeltäneiden kuuden kuukauden aikana, ja niitä sovelletaan syrjimättömällä tavalla. " 2. Lisätään 8 artiklaan seuraava kohta: " 3. Komissio laatii luettelon 3a artiklan d kohdassa tarkoitetuista Montenegron tasavallan toimivaltaisista viranomaisista ja olennaisten palvelujen toimittajista Kosovon maakunnassa sekä tarvittaessa muuttaa sitä. Komissio julkaisee tämän luettelon ja siihen tehdyt muutokset Euroopan yhteisöjen virallisessa lehdessä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja